מגדל טראמפ

מגדל טראמפ (באנגלית: Trump Tower) הוא גורד שחקים בן 58 קומות לעירוב שימושים של מסחר משרדים ומגורים, הממוקם על השדרה החמישית במרכז מנהטן, ניו יורק. הבניין תוכנן על ידי האדריכל דר סקאט ממשרד האדריכלים פור, סוואנקה, היידן אנד קונל, ויזם הפרויקט היה יזם הנדל"ן דונלד טראמפ. מגדל טראמפ משמש את ארגון טראמפ ובו קומת פנטהאוז, שהייתה מקום מגוריו של נשיא ארצות הברית, דונלד טראמפ, מ-1983 עד נובמבר 2019. עבודות הקרקע של הבניין החלו בשנת 1979. הבניין מכיל אטריום, דירות, משרדים וחנויות שנפתחו במהלך 1983. הוא נבנה על מגרש בו הייתה בעבר חנות הדגל של רשת חנויות הכלבו בונוויט טלר. במגדל התגוררו במשך השנים ידוענים רבים, בהם: מייקל ג'קסון בדירה המפוארת שבה התגוררו בעבר הוריו של טראמפ; ברוס ויליס, שמכר את הדירה שלו ב–2005 תמורת 13 מיליון דולר; ואנדרו לויד ובר, שמכר את הדופלקס שלו תמורת 16.5 מיליון דולר ב–2010. ב-8 בינואר 2018 פרצה שפריפה במגדל, בה נהרג אדם אחד. אחר כך נחשף כי טראמפ התנגד להתקנת מערכת מתזי מים בבניין, למרות שב-1999 חוקק חוק עירוני שדרש זאת. גלריה קישורים חיצוניים אתר האינטרנט הרשמי של מגדל טראמפ (באנגלית) מגדל טראמפ, באתר אנציקלופדיה בריטניקה (באנגלית) מה עשה פרס במגדל טראמפ, מעריב, 27 בספטמבר 1989 איילת שני, מגדל טראמפ הפך ל"מגדל דאמפ" בשירות גוגל מפות, באתר הארץ, 27 בנובמבר 2016 הערות שוליים